
Për miratimin në parim të hartimit të projektit për vlerësimin e nivelit aktual të ndotjes së rajonit të lumit fan nga veprimtaria e industrisë së bakrit dhe masat që duhen marrë për rehabilitimin dhe financimin e tij me fonde grant nga qeveria Suedeze

Me propozimin e Ministrisë të Burimeve Minerare dhe Energjetike, Këshilli i Ministrave

Vendosi:

1. Miratimin në parim të hartimit të projektit për vlerësimin e nivelit aktual të ndotjes së rajonit të lumit Fan nga veprimtaria e industrisë së bakrit dhe masat që duhen marrë për rehabilitimin dhe financimin e tij me fonde grant nga Qeveria suedeze për shumën 4 190 000. 0 korona suedeze.
2. Për zbatimin e projektit ngarkohen Ministria e Burimeve Minerare dhe Energjetike dhe Ministria e Shëndetësisë dhe e Ambientit.
3. Autorizohet Ministri i Burimeve Minerare dhe Energjetike, ose një person i autorizuar prej tij, të firmosë marrëveshjen me firmën konsulente.
Ky vendim hyn në fuqi menjëherë.

Kryetari i këshillit të Ministrave 
Aleksandër Meksi 



